Quia constat dei Ecclesiam ex decreto beatorum apostolorum et aliorum sanctorum patrum constitutam fuisse, nostrosque antecessores et cumtemporaneos cupientes viciorum suorum sordes elimare, et ipsorum apostolorum post hujus temporaliter vite discessum consortium obtinere, per plurima bona dedisse. Id circo ego Odo dux Burgundiæ, multa pertractans, de fragilitate meæ naturæ, videns me nisi ob bene facta, ad mansionem celestis patriæ posse remeare, pro remedio animæ meæ, et omnium parentum meorum militantibus in Ecclesia beati Stephani Divonensis, partem meæ hereditatis dedi, donatumque imperpetuum esse volo, ut positus in extrema sorte, domno secure possim dicere. Tu es qui restitues hereditatem meam mihi: Quod donum tam futuris quam præsentibus, volo notificari. Dedi namque, ipsis præditis canonicis, jus in omnibus meis silvis, quæ adductum pertinent (vel) ex paterno sive ex materno jure michi remanserunt, ad edificandos domos, et omnia ecclesiastica necessaria, glandemque ipsarum silvarum ad pascendos centum porcos. Ad donum quia certius et formius volui constare omni tempore et ne aliquis meorum successorum posset contradicere, et contradicendo destruere.